**Analýza vplyvov na rozpočet verejnej správy,**

**na zamestnanosť vo verejnej správe a financovanie návrhu**

**2.1 Zhrnutie vplyvov na rozpočet verejnej správy v návrhu**

Tabuľka č. 1

|  |  |  |  |  |
| --- | --- | --- | --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** | | | |
| **2017** | **2018** | **2019** | **2020** |
| **Príjmy verejnej správy celkom** | **0** | **268 877** | **1 887 688** | **2 096 564** |
| v tom: Sociálna poisťovňa | 0 | 202 900 | 1 417 392 | 2 238 192 |
| zdravotné poisťovne | 0 | 34 538 | 299 376 | 566 568 |
| Daň z príjmu fyzických osôb (111) | 0 | 31 439 | 231 120 | 383 724 |
| Daň z príjmov právnických osôb (112) | 0 | 0 | -25 200 | -84 420 |
| Daň z pridanej hodnoty (131) | 0 | 0 | -30 000 | -1 000 000 |
| Daň z nehnuteľnosti (121) | 0 | 0 | -5 000 | -7 500 |
| ***z toho:*** |  |  |  |  |
| ***- vplyv na ŠR*** | **0** | **0** | **-55 200** | **-1 080 400** |
| *Rozpočtové prostriedky* | **0** | **0** | **-55 200** | **-1 080 400** |
| *EÚ zdroje* | 0 | 0 | 0 | 0 |
| ***- vplyv na obce\**** | **0** | **22 007** | **156 784** | **261 107** |
| ***- vplyv na vyššie územné celky\**** | **0** | **9 432** | **69 336** | **115 117** |
| ***- vplyv na ostatné subjekty verejnej správy*** | **0** | **0** | **0** | **0** |
| **Výdavky verejnej správy celkom** | **0** | **6 826 418** | **13 086 879** | **21 568 353** |
| v tom:  MPSVR SR / 07E0301 Aparát ministerstva | 0 | 168 418 | 186 879 | 186 879 |
| MPSVR SR Program 06G Ľudské zdroje v tom 06G04 Aktívna politika trhu práce a zvýšenie zamestnateľnosti - MPSVR SR | 0 | 0 | 300 000 | 2 381 474 |
| 06G1S Operačný program Ľudské zdroje | 0 | 6 400 000 | 12 600 000 | 19 000 000 |
| MF SR (Finančné riaditeľstvo SR)/0EK0D Informačné technológie financované zo ŠR | 0 | 258 000 | 0 | 0 |
| ***z toho:*** |  |  |  |  |
| ***- vplyv na ŠR*** | **0** | **6 826 418** | **13 086 879** | **21 568 353** |
| *Rozpočtové prostriedky* | 0 | 426 418 | 486 879 | 2 568 353 |
| *EÚ zdroje* | 0 | 5 440 000 | 10 710 000 | 16 150 000 |
| *spolufinancovanie* | 0 | 960 000 | 1 890 000 | 2 850 000 |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na počet zamestnancov** | **0** | **5** | **5** | **5** |
| ***- vplyv na ŠR*** | **0** | **5** | **5** | **5** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Vplyv na mzdové výdavky** | **0** | **67 500** | **90 000** | **90 000** |
| ***- vplyv na ŠR*** | **0** | **67 500** | **90 000** | **90 000** |
| ***- vplyv na obce*** | **0** | **0** | **0** | **0** |
| ***- vplyv na vyššie územné celky*** | **0** | **0** | **0** | **0** |
| ***- vplyv na ostatné subjekty verejnej správy*** | **0** | **0** | **0** | **0** |
| **Financovanie zabezpečené v rozpočte** | **0** | **6 826 418** | **12 600 000** | **19 000 000** |
| v tom: MPSVR SR | 0 | 6 568 418 | 12 600 000 | 19 000 000 |
| MF SR |  | 258 000 | 0 | 0 |
| **Iné ako rozpočtové zdroje** | **0** | **0** | **0** | **0** |
| **Rozpočtovo nekrytý vplyv / úspora** | **0** | **0** | **486 879** | **2 568 353** |

\*vrátane rozdelenia výnosu dane z príjmov fyzických osôb pre obce a VUC v pomere 70 : 30

**2.1.1. Financovanie návrhu - Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

Finančné prostriedky pre kapitolu Ministerstva práce, sociálnych vecí a rodiny SR súvisiace s výdavkami na 5 zamestnancov aparátu ministerstva v sume 168 418 eur budú zabezpečené v rámci schválených limitov rozpočtu verejnej správy na rok 2018. Počet zamestnancov (5 osôb) na realizáciu zákona bude v roku 2018 vyčlenených zo schváleného limitu na rok 2018.

Ministerstvo práce, sociálnych vecí a rodiny Slovenskej republiky nemá v návrhu rozpočtu kapitoly na roky 2019 a 2020 zabezpečené potrebné prostriedky štátneho rozpočtu (zdroj 111) súvisiace so zvýšením počtu zamestnancov aparátu ministerstva, poskytovaním pomoci na podporu dopytu (servisné poukážky) a s poskytovaním príspevku integračnému podniku a kompenzačných príspevkov integračnému podniku. Ide o navýšenie o  486 879 € v roku 2019 a o 2 568 353 € v roku 2020. Zvýšené výdavky si bude ministerstvo uplatňovať pri príprave návrhu rozpočtu verejnej správy na roky 2019 až 2021.

Ministerstvo práce, sociálnych vecí a rodiny Slovenskej republiky predpokladá, že s účinnosťou zákona bude prednostne čerpaná investičná pomoc. Kompenzačná pomoc začne byť využívaná sociálnymi podnikmi až v roku 2020 (predovšetkým po uplynutí čerpania 2 ročnej možnosti vo forme investičnej pomoci). Účinnosť servisných poukážok sa predpokladá od 1.1. 2019.

V rokoch 2018 až 2020 bude investičná pomoc sociálnym podnikom poskytovaná formou nenávratného finančného príspevku prostredníctvom národného projektu z OP Ľudské zdroje.

Realizácia predmetného návrhu si na obdobie čerpania prostriedkov z OP Ľudské zdroje vyžiada dočasné zvýšenie počtu zamestnancov o 41 v rámci uvažovaných regionálnych informačných centier sociálnej ekonomiky, ktoré bude zabezpečené v rámci schválených limitov počtu zamestnancov na príslušný rozpočtový rok z dočasne neobsadených miest kapitoly. V prípade vysokého plnenia stavu zamestnancov požiada Ministerstvo práce, sociálnych vecí a rodiny SR v príslušnom roku Ministerstvo financií SR o jeho dočasné zvýšenie na príslušný rok. Osobné výdavky týchto zamestnancov budú zabezpečené z finančných prostriedkov príslušného projektu.

Výdavky budú v roku 2018 zabezpečené v rámci schválených limitov rozpočtu verejnej správy na rok 2018.

**2.2. Popis a charakteristika návrhu**

**2.2.1. Popis návrhu:**

Akú problematiku návrh rieši? Kto bude návrh implementovať? Kde sa budú služby poskytovať?

Návrh zákona vymedzuje sektor sociálnej ekonomiky, definuje subjekty sociálnej ekonomiky, sociálny podnik, a ďalšie pojmy z oblasti sociálnej ekonomiky. Návrh zákona ustanovuje podmienky registrácie sociálneho podniku, jednotlivé druhy registrovaných sociálnych podnikov a možnosť podpory sociálnych podnikov.

**Priama forma podpory**

Navrhuje sa registrovanému sociálnemu podniku, sociálnemu podniku a čiastočne sociálnemu podniku v súlade s pravidlami štátnej pomoci poskytovať za ustanovených podmienok podporu.

Registrovanému sociálnemu podniku, ktorý využíva 100 % zisku na dosahovanie pozitívneho sociálneho vplyvu alebo ktorý uplatňuje demokratickú správu, bude možné poskytnúť všetky druhy podpory v podobe investičnej pomoci (§ 18), kompenzačnej pomoci (§ 20) a pomoci na podporu dopytu (§ 21). Registrovanému sociálnemu podniku, ktorý tieto podmienky nespĺňa bude možné poskytnúť investičnú pomoc vo forme finančného nástroja a podmienečne vratného finančného príspevku a kompenzačnú pomoc vo forme finančného nástroja. Neregistrovanému sociálnemu podniku a čiastočne sociálnemu podniku bude možné poskytnúť investičnú pomoc vo forme finančného nástroja a kompenzačnú pomoc vo forme finančného nástroja.

**Investičná pomoc** sa bude poskytovať na účel podpory počiatočnej investície alebo prípravy projektu investície, a to vo forme finančného nástroja, podmienečne vratného finančného príspevku, nenávratného finančného príspevku, dotácie, prevodu vlastníctva k nehnuteľného majetku alebo zámeny nehnuteľného majetku za cenu nižšiu ako je všeobecná hodnota majetku. Investičnú pomoc vo forme nenávratného finančného príspevku a dotácie bude možné poskytnúť len vtedy, ak registrovaný sociálny podnik získal alebo má prísľub získania investičnej pomoci vo forme finančného nástroja alebo podmienečne vratného finančného príspevku vo výške aspoň 20 % z celkovej výšky nákladov investičného zámeru, alebo inej formy financovania, ktorá je spojená s povinnosťou vrátiť poskytnuté prostriedky, vo výške aspoň 10 % z celkovej výšky nákladov investičného zámeru, na ten istý účel použitia investičnej pomoci.

**Kompenzačná pomoc** sa bude poskytovať registrovanému sociálnemu podniku, neregistrovanému sociálnemu podniku a čiastočne sociálnemu podniku, ak sú v dôsledku dosahovania pozitívneho sociálneho vplyvu znevýhodnené oproti podnikateľom, ktorí podnikajú za účelom dosahovania zisku. Neregistrovanému sociálnemu podniku alebo čiastočne sociálnemu podniku bude dostupná kompenzačná pomoc iba vo forme finančného nástroja, registrovanému sociálnemu podniku aj vo forme dotácie, alebo kombinácie finančného nástroja a dotácie.

Na poskytovanie investičnej a kompenzačnej pomoci, okrem dotácie, sa použijú existujúce osobitné predpisy. Na poskytovanie **investičnej a kompenzačnej pomoci** **vo forme dotácie** sa použije § 20 a 21. Navrhuje sa, aby dotáciu mohlo poskytovať Ministerstvo práce, sociálnych vecí a rodiny SR, Ústredie práce, sociálnych vecí a rodiny a iné ministerstvá, a to v oblastiach, v ktorých registrovaný sociálny podnik dosahuje pozitívny sociálny vplyv, v rozsahu svojej pôsobnosti. Dotácia sa poskytne žiadateľom, ktorí splnili podmienky na jej poskytnutie, ak poskytovateľ dotácie vyčlenil finančné prostriedky vo svojom rozpočte na účel podpory podľa tohto zákona, a to až do vyčerpania týchto finančných prostriedkov.

**Pomoc na podporu dopytu** sa bude poskytovať registrovaným sociálnym podnikom, ktoré budú poskytovať tieto služby: služby starostlivosti o domácnosť a záhradu a služby fyzickej osobe, ktorá je odkázaná na pomoc inej fyzickej osoby na základe posudku odkázanosti na sociálnu službu. Navrhuje sa, aby spotrebitelia mohli za služby poskytované registrovaným sociálnym podnikom platiť **servisnými poukážkami**, ktoré budú prostriedkami na poskytovanie pomoci na podporu dopytu (§ 22). Pre osoby, ktoré sú odkázanými osobami podľa zákona č. 488/2008 Z. z. o sociálnych službách, sa budú predávať za zníženú cenu oproti ich nominálnej hodnote. Servisné poukážky majú mať povahu ceniny a vydávať ich bude ministerstvo práce v nominálnej hodnote 10 eur.

S cieľom podpory integrácie znevýhodnených osôb na trh práce sa navrhuje zavedenie nového aktívneho opatrenia na trhu práce **Príspevok integračnému podniku (§ 53f).** Jeho účelom je zvýšiť podporu a motiváciu integračných podnikov poskytovať vhodnú podporu a pomoc znevýhodneným osobám počas ich zamestnania v integračnom podniku tak, aby si najneskôr do šiestich mesiacov od skončenia zamestnania v integračnom podniku našli zamestnanie na otvorenom trhu práce, t.j. bez iných podporných finančných mechanizmov. O príspevok bude môcť požiadať integračný podnik v prípade, ak najmenej 10 % jeho zamestnancov, ktorí boli znevýhodnenými osobami podľa zákona o sociálnej ekonomike a sociálnych podnikoch z celkového počtu jeho zamestnancov, skončili dohodou pracovný pomer v integračnom podniku najneskôr do dvoch rokov od jeho vzniku a v období nasledujúcich šiestich po sebe nasledujúcich kalendárnych mesiacov si našli zamestnanie u zamestnávateľa, ktorý nie je integračným podnikom ani závislou osobou integračného podniku. Príspevok sa navrhuje poskytovať mesačne, najviac počas 12 mesiacov od vzniku nového pracovného pomeru. Výška príspevku sa navrhuje odvíjať od vyplácanej mzdy zamestnanca v novom zamestnaní, s jej postupným zvyšovaním tak, aby sa podporilo čo najdlhšie zotrvanie tohto zamestnanca v novom zamestnaní. O príspevok bude integračný podnik žiadať úrad práce, sociálnych vecí a rodiny, v ktorého územnom obvode má sídlo.

Integračnému podniku, ktorý zamestnáva znevýhodnené osoby sa navrhuje poskytovať **kompenzačné príspevky (§ 53g)** na mzdové náklady; dodatočné náklady spojené so zamestnávaním osôb, ktoré sú znevýhodnenými osobami z dôvodu spočívajúcom v ich zdravotnom stave; náklady vynaložené na pomoc zamestnaným znevýhodneným osobám. Navrhuje sa poskytovať kompenzačný príspevok na mzdové náklady spojené so zamestnávaním znevýhodnených osôb vo výške 50% oprávnených nákladov mesačne, po dobu 12 po sebe nasledujúcich kalendárnych mesiacov a v prípade zamestnanca, ktorý je znevýhodnenou osobou z dôvodu spočívajúcom v jeho zdravotnom stave vo výške 75% oprávnených nákladov mesačne a to po dobu zamestnávania tohto zamestnanca.

Navrhuje sa poskytovať dodatočné náklady spojené so zamestnávaním osôb, ktoré sú znevýhodnenými osobami z dôvodu spočívajúcom v ich zdravotnom stave jednorazovo vo výške 100% skutočne a účelne vynaložených oprávnených nákladov. Navrhuje sa poskytovať náklady vynaložené na pomoc zamestnaným znevýhodneným osobám mesačne vo výške 50% skutočne a účelne vynaložených oprávnených nákladov.

**Nepriama forma podpory** pre registrované sociálne podniky sa navrhuje vo forme úľavy na dani z príjmov pre registrované sociálne podniky vo výške percenta záväzku využitia zisku na dosiahnutie hlavného cieľa, ktorý si daňovník sám stanoví v rámci žiadosti o registráciu sociálneho podniku, možnosti uplatnenia zníženej sadzby dane na tovary a služby dodávané registrovanými sociálnymi podnikmi (na 10 % zo základu dane) a vo forme ustanovenia možnosti pre obce oslobodiť registrované sociálne podniky od miestnych daní z nehnuteľností resp. možnosti znížiť tieto dane. Sumu úľavy na dani z príjmov je daňovník povinný použiť na dosiahnutie hlavného cieľa v príslušnom zdaňovacom období alebo previesť na osobitný účet, pričom tieto finančné prostriedky možno použiť iba na obstaranie hmotného majetku, a to najneskôr do piatich rokov odo dňa ich pripísania na osobitný účet v banke. Daňovník, ktorý použije odpočet dane z príjmov si nemôže uplatniť úľavu na dani pre príjemcov investičnej pomoci, úľavu na dani pre prijímateľa stimulov, ani odpočet výdavkov (nákladov) na výskum a vývoj, a ani prijímať podiel zaplatenej dane podľa § 50. Uplatnenie nepriamej podpory pre registrované sociálne podniky musí byť v súlade s pravidlami poskytovania štátnej pomoci, t.j. spolu s ostatnými formami podpory nesmie presiahnuť maximálnu intenzitu pomoci.

Ministerstvu práce, sociálnych vecí a rodiny SR v oblasti štátnej správy sociálnej ekonomiky vzniká nová agenda. V rámci nej bude priznávať a rušiť štatút registrovaného sociálneho podniku, ako aj postavenie strešnej organizácie sektora sociálnej ekonomiky a najvyššej strešnej organizácie sektora sociálnej ekonomiky. Okrem iného bude tiež ukladať pokuty podľa § 29, viesť register registrovaných sociálnych podnikov, zoznam organizácií sektora sociálnej ekonomiky a zverejňovať ho na svojom webovom sídle, vykonávať kontrolu dodržiavania povinností podľa tohto zákona, vyhodnocovať výročné správy registrovaného sociálneho podniku, zabezpečovať bezplatné poradenstvo pri príprave projektu sociálneho podnikania, ako aj o možnostiach podpory podľa tohto zákona alebo osobitných predpisov, či vydávať metodické usmernenie k uplatňovaniu tohto zákona a osobitných predpisov v jeho pôsobnosti týkajúcich sa sociálnej ekonomiky a sociálnych podnikov. Nová agenda si vyžiada v aparáte Ministerstva práce, sociálnych vecí a rodiny SR zvýšené finančné prostriedky súvisiace so zvýšením počtu zamestnancov o 3 osoby v roku 2018 a o 5 osôb v rokoch 2019 až 2020.

.......................................................................................................................................................

**2.2.2. Charakteristika návrhu:**

zmena sadzby

zmena v nároku

x nová služba alebo nariadenie (alebo ich zrušenie)

kombinovaný návrh

iné

**2.2.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Predpokladá sa, že registrované sociálne podniky začnú vznikať iba postupne, a to najskôr od apríla, reálne skôr od júla 2018, čo bude súvisieť s postupným rozbehnutím procesu registrácie, pričom ich počet do roku 2020 by mohol dosiahnuť 150. Keďže sa bude jednať o malé resp. stredné podniky, priemerný počet zamestnancov predpokladáme 20 a podiel znevýhodnených resp. zraniteľných zamestnancov 30 % (podľa návrhu). Počet registrovaných sociálnych podnikov odhadujeme do 150 z dôvodu doterajších skúseností s podporou sociálnych podnikov v rámci aktívnych opatrení trhu práce. Ústredie práce, sociálnych vecí a rodiny realizuje Národný projekt „Cesta na trh práce“ a v rámci aktivity „Podpora vytvárania pracovných miest pre znevýhodnených UoZ v sociálnych podnikoch pracovnej integrácie“ od marca 2017 zatiaľ vznikli 4 podniky pracovnej integrácie.

Tabuľka č. 2

|  |  |  |  |  |
| --- | --- | --- | --- | --- |
| **Objem aktivít** | **Odhadované objemy** | | | |
| **2017** | **2018** | **2019** | **2020** |
| Počet registrovaných sociálnych podnikov | 0 | 30 | 100 | 150 |
| Počet zamestnancov registrovaných sociálnych podnikov | 0 | 600 | 2 000 | 3 000 |
| Počet znevýhodnených (resp. zraniteľných) zamestnancov | 0 | 180 | 600 | 900 |

**2.2.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

**Vplyv na príjmy verejnej správy**

**Zvýšenie zamestnávania znevýhodnených a zraniteľných osôb**

Registrované sociálne podniky budú zamestnávať znevýhodnené a zraniteľné osoby (30 % zamestnancov), pričom sa predpokladá, že väčšinu znevýhodnených a zraniteľných osôb budú tvoriť zamestnanci, ktorí boli pred prijatím práce v registrovanom sociálnom podniku nezamestnaní, a teda nemali príjem z pracovnej činnosti. Vďaka navrhovanej podpore registrovaným sociálnym podnikom v dôsledku rastu pracovných príjmov zamestnancov týchto podnikov (najmä u znevýhodnených osôb na trhu práce) preto príde k rastu príjmov vo verejnej správe, a to v podobe rastu odvodov do Sociálnej poisťovne, zdravotných poisťovní a dani z príjmov do štátneho rozpočtu. Predpokladáme, že registrované sociálne podniky začnú reálne vznikať od júla 2018 a znevýhodnené osoby zamestnané v nich budú mať mzdu vo výške 0,55 násobku priemernej mzdy.

|  |  |  |  |  |
| --- | --- | --- | --- | --- |
| **v €** | **2017** | **2018** | **2019** | **2020** |
| Predpokladaná mzda znevýhodnených zamestnancov v registrovanom sociálnom podniku (0,55xpriem. mzda\*) | 0 | 543 | 569 | 599 |
| odvody do Sociálnej poisťovne (zamestnanec i zamestnávateľ) | 0 | 187,87 | 196,86 | 207,24 |
| odvody zdravotná poisťovňa (zamestnanec i zamestnávateľ) | 0 | 68,46 | 79,38 | 91,98 |
| daň z príjmu | 0 | 29,11 | 32,1 | 35,53 |
|  |  |  |  |  |
| predpokladané štátom platené príspevky na zdravotné poistenie na nezamestnaného (ak by sa nezamestnal v reg. sociálnom podniku) |  | 36,48 | 37,8 | 39,52 |
|  |  |  |  |  |
| **Príjmy verejnej správy spolu** | 0 | **268 877** | **1 947 888** | **3 188 484** |
| Sociálna poisťovňa | 0 | 202 900 | 1 417 392 | 2 238 192 |
| zdravotné poisťovne (prírastok) | 0 | 34 538 | 299 376 | 566 568 |
| daň z príjmu | 0 | 31 439 | 231 120 | 383 724 |

*\* podľa prognózy IFP MF SR (jún 2017)*

**Zavedenie daňových úľav pre sociálne podniky**

V súvislosti so zavedením **úľavy na dani** **z príjmov** na daňovníka, ktorý je registrovaným sociálnym podnikom vo výške, predpokladáme, že návrh sa dotkne 2/3 uvažovaných sociálnych podnikov, ktoré vykážu zisk vo výške v priemere 10 000 €. Daňovú úľavu bude možné uplatňovať až od 1. januára 2019.

|  |  |  |  |  |
| --- | --- | --- | --- | --- |
|  | **2017** | **2018** | **2019** | **2020** |
| počet registr. soc. podnikov uplatňujúcich úľavu na dani | 0 | 0 | 20 | 67 |
| % využitia zisku na hlavný cieľ | 0 | 0 | 60 | 60 |
| úľava na dani v € | 0 | 0 | -1 260 | -1 260 |
| **Spolu vplyv na daň z príjmov v €** | **0** | **0** | **-25 200** | **-84 420** |

**Znížená sadzba dane z pridanej hodnoty**

Na tovary a služby dodávané registrovanými sociálnymi podnikmi v rámci aktivít sociálnej ekonomiky sa môže uplatniť znížená sadzba dane 10 % zo základu dane, ak je to v súlade s pravidlami poskytovania štátnej pomoci. Pri uvažovanom počte registrovaných sociálnych podnikov predpokladáme obrat vo výške 200 000 € ročne, pričom aktivity sociálnej ekonomiky tvoria 50 %. Nižšiu sadzbu DPH bude možné uplatňovať až od 1. januára 2019.

|  |  |  |  |  |
| --- | --- | --- | --- | --- |
|  | **2017** | **2018** | **2019** | **2020** |
| počet registrovaných sociálnych podnikov | 0 | 0 | 30 | 100 |
| predpokladaný obrat z aktivít sociálnej ekonomiky v € na 1 podnik | 0 | 0 | 100 000 | 100 000 |
| znížená DPH z 20 % na 10 % | 0 | 0 | -10 000 | -10 000 |
| **Spolu vplyv na príjmy z DPH v €** | **0** | **0** | **-300 000** | **-1 000 000** |

**Oslobodenie od dane a zníženie dane z nehnuteľností**

Navrhuje sa, aby mestá a obce (správcovia dane) mohli všeobecne záväzným nariadením podľa miestnych podmienok v obci alebo jej jednotlivej časti ustanoviť zníženie dane z nehnuteľností alebo oslobodiť od dane z nehnuteľností (pozemkov, stavieb, bytov a nebytových priestorov) vo vlastníctve registrovaných sociálnych podnikov. Keďže oslobodenie od dane resp. jej zníženie bude pre obce fakultatívne, nepredpokladajú sa významné vplyvy na ich rozpočet. Výpočet potenciálneho vplyvu je uvedený v nasledujúcej tabuľke.

|  |  |  |  |  |
| --- | --- | --- | --- | --- |
| **Oslobodenie od dane z nehnuteľnosti** | **2017** | **2018** | **2019** | **2020** |
| počet registrovaných sociálnych podnikov | 0 | 0 | 100 | 150 |
| predpokladaná výška dane z nehnuteľnosti na 1 podnik | 0 | 0 | -50 | -50 |
| **Vplyv na príjmy z miestnej dane z nehnuteľností v €** | 0 | **0** | **-5 000** | **-7 500** |

**Vplyv na výdavky verejnej správy**

Vzhľadom na to, že súčasťou návrhu je aj novelizovanie daňových zákonov (zákon č. 595/2003 Z. z. o dani z príjmov v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov), ako aj zákona č. 431/2002 Z. z. o účtovníctve v znení neskorších predpisov, predpokladá sa potreba úpravy informačných systémov finančnej správy, ktorá bude mať **vplyv na výdavky v rámci kapitoly Ministerstva financií (pre Finančné riaditeľstvo SR)**. Finančné riaditeľstvo SR odhaduje vplyv na rozpočet organizácie na rok 2018 v sume 258 000 eur na zabezpečenie úpravy informačného systému.

V súvislosti so zavedením nového aktívneho opatrenia na trhu práce - **príspevku integračnému podniku**, sa predpokladá, že k jeho reálnemu vyplácaniu príde najskôr v roku 2020. Dôvodom je postupný nábeh vzniku a registrovania integračných sociálnych podnikov, predpoklad istého času, počas ktorého budú musieť zamestnávať znevýhodnených zamestnancov, splnenie podmienky ukončenia pracovného pomeru dohodou u min. 10 % znevýhodnených zamestnancov, ktorí si nájdu prácu na otvorenom trhu práce do 6 mesiacov a predpoklad istého obdobia zamestnania u nového zamestnávateľa, aby bolo možné určiť výšku príspevku, ktorá sa odvíja od mzdy u nového zamestnávateľa ( v 1. – 3. mesiaci 10 % zo mzdy znevýhodneného zamestnanca u nového zamestnávateľa, v 4. – 6. mesiaci 20 % zo mzdy, v 7. - 9. mesiaci 30 % zo mzdy a v 10. – 12. mesiaci 40 % zo mzdy). Predpokladá sa, že znevýhodnení zamestnanci sociálnych podnikov si nájdu prácu na otvorenom trhu práce za mzdu vo výške mediánu príjmov (podľa údajov Treximy v posledných rokoch tvorí medián miezd stabilne 78 % z priemernej mzdy, t.j. odhad mediánu na rok 2019 je 0,78 x júnová prognóza IFP priemernej mzdy v roku 2019).

**Príspevok integračnému podniku v roku 2020**

|  |  |  |  |  |
| --- | --- | --- | --- | --- |
| **obdobie** | **podiel zo mzdy** | **príspevok na 1 zamestnanca v €** | **počet ovplyvnených zamestnancov** | **Finančné náklady na príspevok spolu v €** |
| 1 - 3 mesiac | 0,1 | 80,73 | 350 | 84 767 |
| 4 - 6 mesiac | 0,2 | 161,46 | 300 | 145 314 |
| 7 - 9 mesiac | 0,3 | 242,19 | 250 | 181 643 |
| 10 - 12 mesiac | 0,4 | 322,92 | 200 | 193 752 |
| **Spolu za rok 2020** |  | **2 422** |  | **605 475** |

**Kompenzačné príspevky integračnému podniku** bude vyplácať Ústredie práce, sociálnych vecí a rodiny. Keďže sa očakáva prednostné čerpanie investičnej pomoci sociálnymi podnikmi, kompenzačná pomoc začne byť využívaná sociálnymi podnikmi až v roku 2020 (predovšetkým po uplynutí čerpania 2 ročnej možnosti vo forme investičnej pomoci). Príspevky sa budú poskytovať v rámci aktívnych opatrení trhu práce a budú spočívať v kompenzovaní mzdových nákladov znevýhodnených a zraniteľných zamestnancov (50 %), v prípade osôb so zdravotným postihnutím (75 %), pomoci na kompenzovanie dodatočných nákladov na zamestnávanie pracovníkov so zdravotným postihnutím ako napr. na úpravu pracovného prostredia, na úpravu alebo získanie softvéru, na zamestnávanie asistentov alebo náklady na dopravu do práce pracovníkov so zdravotným postihnutím (100 % nákladov) a na zamestnávanie pracovníkov poskytujúcich pomoc a podporu znevýhodneným zamestnancom (50 % mzdových nákladov). Na základe doterajších skúseností s realizáciou APTP na podporu zamestnávania osôb so zdravotným postihnutím, predpokladáme, že v podnikoch bude pôsobiť 1 asistent na pomoc 1,5 zamestnanca so zdravotným postihnutím a 1 asistent na pomoc 5 znevýhodneným alebo zraniteľným zamestnancom. Dodatočné jednorazové náklady na úpravu pracoviska pre zamestnancov so zdravotným postihnutím sa nepredpokladajú, keďže kompenzačná pomoc začne byť čerpaná až po využití možnosti investičnej pomoci, ktorá zahŕňa tento druh pomoci. Uplatnenie ďalších opakujúcich sa nákladov sa očakáva vo výške 5 000 €. Mzda asistentov sa predpokladá vo výške mediánu príjmov (78 % z prognózovanej priemernej mzdy v hospodárstve podľa IFP).

**Kompenzačné príspevky integračnému podniku**

|  |  |  |  |  |
| --- | --- | --- | --- | --- |
|  | **2017** | **2018** | **2019** | **2020** |
| počet registrovaných sociálnych podnikov | 0 | 0 | 0 | 30 |
| počet znevýhodnených zamestnancov (okrem osôb so ZP) | 0 | 0 | 0 | 90 |
| počet zamestnancov so zdravotným postihnutím (ZP) | 0 | 0 | 0 | 90 |
| počet asistentov na pomoc znevýhodneným zamestnancom | 0 | 0 | 0 | 18 |
| počet asistentov na pomoc zamestnancom so ZP | 0 | 0 | 0 | 60 |
| 50% z predpokladaných mzdových nákladov na 1 znevýhodneného zamestnanca | 0 | 364,36 | 384,54 | 407,82 |
| 75 % zo mzdových nákladov na 1 zamestnanca so ZP | 0 | 546,54 | 576,81 | 611,73 |
| 50 % mzdových nákladov na 1 asistenta na pomoc znevýhodneným osobám | 0 | 520,84 | 545,73 | 574,205 |
| 100 % mzdových nákladov na 1 asistenta zamestnancom so ZP | 0 | 1041,68 | 1091,46 | 1148,41 |
| kompenzácia dodatočných opakujúcich sa nákladov na zamestnávanie znevýhodnených osôb so ZP | 0 | 0 | 0 | 450 000 |
| spolu mzdové náklady znevýhodnených zamestnancov (okrem ZP) (50 %) | 0 | 0 | 0 | 220 223 |
| spolu mzdové náklady osôb so ZP (75) | 0 | 0 | 0 | 330 334 |
| spolu mzdové náklady asistentov na pomoc znevýhodneným zamestnancov (50 %) | 0 | 0 | 0 | 62 014 |
| spolu mzdové náklady asistentov zamestnancov so ZP (100 %) | 0 | 0 | 0 | 413 428 |
| **spolu náklady na kompenzačnú pomoc v €** | **0** | **0** | **0** | **1 475 999** |

V súvislosti s **pomocou na podporu dopytu** sa predpokladá, že Ministerstvo práce, sociálnych vecí a rodiny SR zabezpečí každoročne 20 000 **servisných poukážok** v nominálnej hodnote 10 €, t.j. v celkovej sume 200 000 €, čo si vyžiada ďalšie režijné náklady v predpokladanej výške 100 000 € ročne. Účinnosť používania servisných poukážok sa predpokladá od 1. 1. 2019.

V roku 2018 predpokladáme vytvorenie **piatich nových pracovných pozícií** od 1. apríla 2018 s priemernou hrubou mzdou vo výške 1 500,- eur a odvody zamestnávateľa vo výške 524,25 eur. Výpočet osobných výdavkov na rok 2018: 5 osôb x 2 024,25 eur (cena práce) x 9 mesiacov = **91 091 eur**. Súčasne predpokladáme uzatvorenie **piatich dohôd o vykonaní práce** (ďalej ako „DoVP“) na cca 270 hod./15 eur/osoba, čo predstavuje výdavky na tovary a služby v sume 20 250,- eur a prislúchajúce odvody do poisťovní v sume 7 077,- eur. Výdavky na DoVP sú vo výške **27 327,- eur**. Zároveň bude potrebné zaobstarať **materiálno – technické zabezpečenie** a prevádzkové výdavky pre piatich nových zamestnancov (počítače, multifunkčné zariadenia, nábytok, kancelárske potreby, stravné, prídel do SF a pod.) v sume **50 000,- eur**. **Celkové výdavky na rok 2018 sú teda vo výške 168 418 eur.**

V nasledujúcich rokoch 2019 a 2020 sú zohľadnené osobné výdavky na **piatich zamestnancov** (2 024,25 eur x 12 mesiacov x 5 osôb = **121 455,- eur**) a **päť DoVP** s odpracovaním 350 hod./osoba (15,- eur x 350 hodín x 5 osôb = 26 250 x 134,95 % = **35 424,- eur**) a **prevádzkové výdavky** v sume **30 000,- eur**. **Celkové ročné výdavky sú vo výške 186 879,- eur.**

Tabuľka č. 3

|  |  |  |  |  |  |
| --- | --- | --- | --- | --- | --- |
| **Príjmy (v eurách)** | **Vplyv na rozpočet verejnej správy** | | | | **poznámka** |
| **2017** | **2018** | **2019** | **2020** |
| **Príjmy poistného na sociálne poistenie (151 + 152 + 153 + 155 + 156 + 157 + 158)**  **Daňové príjmy (100)1** | **0** | **202 900** | **1 417 392** | **2 238 192** |  |
| **Príjmy poistného na zdravotné poistenie (154)**  **Daňové príjmy (100)1** | **0** | **34 538** | **299 376** | **566 568** |  |
| **Daň z príjmov fyzickej osoby (111)**  **Daňové príjmy (100)** | **0** | **31 439** | **231 120** | **383 724** |  |
| **Daň z príjmov právnických osôb (112)** | **0** | **0** | **-25 200** | **-84 420** |  |
| **Daň z pridanej hodnoty (131)** | **0** | **0** | **-30 000** | **-1 000 000** |  |
| **Daň z nehnuteľnosti (121)** | **0** | **0** | **-5 000** | **-7 500** |  |
| **Nedaňové príjmy (200)1** |  |  |  |  |  |
| **Granty a transfery (300)1** |  |  |  |  |  |
| **Príjmy z transakcií s finančnými aktívami a finančnými pasívami (400)** |  |  |  |  |  |
| **Prijaté úvery, pôžičky a návratné finančné výpomoci (500)** |  |  |  |  |  |
| **Dopad na príjmy verejnej správy celkom** | **0** | **268 877** | **1 887 688** | **2 096 564** |  |

1 – príjmy rozpísať až do položiek platnej ekonomickej klasifikácie

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 4

|  |  |  |  |  |  |
| --- | --- | --- | --- | --- | --- |
| **Výdavky (v eurách)** | **Vplyv na rozpočet verejnej správy** | | | | **poznámka** |
| **2017** | **2018** | **2019** | **2020** |
| **Bežné výdavky (600)** | **0** | **168 418** | **486 879** | **2 568 353** |  |
| Mzdy, platy, služobné príjmy a ostatné osobné vyrovnania (610) | 0 | 67 500 | 90 000 | 90 000 |  |
| Poistné a príspevok do poisťovní (620) | 0 | 30 668 | 40 629 | 40 629 |  |
| Tovary a služby (630)2 | 0 | 70 250 | 56 250 | 56 250 |  |
| Zabezpečenie servisných poukážok (630) | 0 | 0 | 300 000 | 300 000 |  |
| Bežné transfery (640)2– príspevok integračnému podniku (v rámci AOTP) | 0 | 0 | 0 | 605 475 |  |
| Bežné transfery (640) – kompenzačné príspevky (v rámci AOTP) | 0 | 0 | 0 | 1 475 998 |  |
| Splácanie úrokov a ostatné platby súvisiace s úverom, pôžičkou, návratnou finančnou výpomocou a finančným prenájmom (650)2 |  |  |  |  |  |
| **Kapitálové výdavky (700)** | **0** | **258 000** | **0** | **0** |  |
| Obstarávanie kapitálových aktív (710)2 |  | 258 000 | 0 | 0 |  |
| Kapitálové transfery (720)2 | 0 | 0 | 0 | 0 |  |
| **Výdavky z transakcií s finančnými aktívami a finančnými pasívami (800)** |  |  |  |  |  |
| **Dopad na výdavky verejnej správy celkom\*** | **0** | **6 826 418** | **13 086 879** | **21 568 353** |  |

2 – výdavky rozpísať až do položiek platnej ekonomickej klasifikácie

\*Dopad na výdavky verenej správy celkom je vrátane finančných prostriedkov z projektov pripravovaných z OP ĽZ. Tieto výdavky v súčasnosti nie je možné rozpísať podľa platnej ekonomickej klasifikácie, nakoľko sú stanovené indikatívne. Súvisiaci projekt je vo fáze prípravy.

**Poznámka:**

Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt.

Tabuľka č. 5

|  |  |  |  |  |  |  |  |
| --- | --- | --- | --- | --- | --- | --- | --- |
| **Zamestnanosť** | **Vplyv na rozpočet verejnej správy** | | | | | **poznámka** | |
| **2017** | **2018** | **2019** | | **2020** |
| **Počet zamestnancov celkom** |  | **5** | **5** | | **5** | od 1. apríla 2018 | |
| **z toho vplyv na ŠR** |  | 5 | 5 | | 5 |
| **Priemerný mzdový výdavok (v eurách)** |  | **1 500** | **1 500** | | **1 500** |
| **z toho vplyv na ŠR** |  | 1 500 | 1 500 | | 1 500 |
| **Osobné výdavky celkom (v eurách)** |  | **91 091** | **121 455** | | **121 455** |  | |
| **Mzdy, platy, služobné príjmy a ostatné osobné vyrovnania (610)** |  | **67 500** | **90 000** | | **90 000** | od 1. apríla 2018 | |
| **z toho vplyv na ŠR** |  | 67 500 | 90 000 | | 90 000 |
| **Poistné a príspevok do poisťovní (620)** |  | **23 591** | **31 455** | | **31 455** |
| **z toho vplyv na ŠR** |  | 23 591 | 31 455 | | 31 455 |
|  |  |  |  | |  |  | |
| **Poznámky:** |  |  |  | |  |  | |
| Ak sa vplyv týka viacerých subjektov verejnej správy, vypĺňa sa samostatná tabuľka za každý subjekt. Ak sa týka rôznych skupín zamestnancov, je potrebné počty, mzdy a poistné rozpísať samostatne podľa spôsobu odmeňovania (napr. policajti, colníci ...).  Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka. | | | | | |  | |
| Kategórie 610 a 620 sú z tejto prílohy prenášané do príslušných kategórií prílohy „výdavky“. | | | |  |  | |  |